Heidi Knoblich

D **Heidi Knoblich** (* 23. Oktober 1954 z Zäll as *Heidi Baumgartner*) isch e dytschi Schriftstelleri un Schurnalischti.

## Lääbe
Di eerschte Vereffetlichunge vu dr Heidi Knoblich sin iri Chindergschiichte gsii, wu mit Illuschtrazioone vu dr Traute Enderle-Sturm im Magazin vu dr Baadische Zytig uusechuu sin. E braiter Publikum chännt si syter anne 1994 dur di reegelmääßig an Hailigoobe Sidweschtfäärnsee uusgstraalt Sändig *Lieder und Geschichten unter dem Christbaum – Werner O. Feißt und seine Freunde erzählen*. Iber vyyl Joor wisch si deert mit ire aigene Wynäächtsgschiichte bresänt gsii. *Un d Welt hät liislig gschnuuft*, ire alemannisch Winter- un Wynäächtsbuech, isch e Sammlig vu all dääne Wynäächtsgschiichte un isch anne 1998 erschiine.

Syter 1996 schafft si bim SWR-Studio Fryburg, mer chänt si in dr Regioon dur iri Raadioo-Byydreeg, wu s um s Land, sy Mänsche un iri Sprooch din goot. Bis Ändi 2005 isch d Heidi Knoblich mit andere Autoor*ne fir di uf SWR4 all Wuche uusgstraalt Sändig *Mundart am Samstag* verantwoortli gsii. Dryzee Joor lang het d Heidi Knoblich au in dr beliebte Raadioo-Comedy-Seerine *Zahnarztpraxis Dr. Pauly*, us dr Fäädere vum Heerspiilautoor Hugo Rendler, d Roll vu dr Zaandokterhälferi Sofie gspiilt.

D Heidi Knoblich het histoorischi Romään (*Winteräpfel*, *Constanze Mozart geb. Weber*, *Tanz auf dem Wind*) un Biinestuck (*Fanny*, *Die Schwarzwaldengländer*, *Ein Dinner für den Fürstenmaler* etc.) gschriibe.

Zue dr Jubileeumsveraastaltig *125 Jahre Skilauf im Schwarzwald – Heimat des Skisports seit 1891* anne 2015 isch s Heidi Knoblichs Wynäächts-Chinderbuech *Zum Christkind auf den Feldberg – Weihnachten bei Fräulein Fanny* im Silberburg-Verlaag z Diibenga uusechuu – e Spin-Off vu irem historische Romaan *Winteräpfel*, wu im Hintergrund d Gschiicht vu dr Aafäng vum Schyyschpoort im Schwaarzwald schilderet un zytglyych in dr nyynte un zeente Uflaag in ere Jubileeumsuusgaab vereffetligt wooren isch.

Anne 2001 het si dr Dytsch-Franzeesisch Fryndschaftsbryys iberchuu un 2004 d Johann-Peter-Hebel-Medaille.

D Heidi Knoblich isch ghyroote un het drei Deechtere.

## Publikazioone
* *Un d Welt hät liislig gschnuuft.* Verlag Moritz Schauenburg, Lahr 1998
* *Winteräpfel: Aus dem Leben der Feldbergmutter Fanny Mayer*. Silberburg-Verlag, Tübingen 2003, ISBN 3-87407-909-0.
* *Constanze Mozart geb. Weber: Ein biografischer Roman*. Silberburg-Verlag, Tübingen 2006, ISBN 3-87407-905-8.
* *Tanz auf dem Wind: Ignaz Blasius Bruder, Drehorgelmacher zu Waldkirch*. Silberburg-Verlag, Tübingen 2007, ISBN 3-87407-938-4.
* *Original Badisch/The Best of Baden Food*. Hädecke, Neuauflage 2013, ISBN 3-7750-0416-5.
* *Zum Christkind auf den Feldberg*. Silberburg-Verlag, Tübingen 2015, ISBN 978-3-8425-1424-9.
* *Alle warten auf das Lebkuchenweiblein – Eine Weihnachtsgeschichte aus dem Schwarzwald*. Silberburg-Verlag, Tübingen 2016, ISBN 3-8425-1474-3.
* *Xaver im Uhrenland – Weihnachten bei den Schwarzwald-Engländern*. Silberburg-Verlag, Tübingen 2017, ISBN  3-8425-2063-8

## Weblink
* Websyte vu dr Heidi Knoblich
* d Heidi Knoblich  uf dr Websyte vu dr Muettersproch-Gsellschaft
* Heidi Knoblich uf autoren-bw.de
* Frauenpower - made in Baden: Heidi Knoblich uf regionimblick.de
* Heidi Knoblich uf autorenwelt.de